Helge Iberg

Helge Roald Iberg (er født 27. mars 1954 i Skien). Han er en norsk musiker, komponist og skribent. Han er utdannet fra Universitetet i Oslo i fagene musikk, idéhistorie og religionsvitenskap. Han har en mastergrad i komposisjon fra Norges Musikkhøyskole og  mottar Statens Garantiinntekt for kunstnere.Helge Iberg spilte piano fra 3-4 års alderen, men måtte oppgi en klassisk pianistkarriere pga. en nevrologisk lidelse. Som voksen har han beveget seg mellom den klassiske samtidsmusikkens partiturer og den moderne jazzens landskaper. Hans musikk er bestilt og framført av Norges fremste solister og symfoniorkestre, og verklisten inneholder instrumentalkonserter, orkesterverk, kammermusikk, sanger, musikkdramatikk m/mer. 
I virkeligheten har svært få komponister fra det tidlige tjueførste århundre klart å forene sin sentrale sannhet med stilistiske eller naturlige parametere fra sin egen stemme. Veldig få, men noen. Helge Iberg er blant dem»  skrev Andrew Mellor i sin verkomtale av kammercd-en «Life Music» (2017). Mellor er journalist og musikkritiker bl.a. i ”The Gramophone”. 
Om verket «Songs From the Planet of Life» (2019) skrev Guy Richards i Klassisk Musikkmagasin: «Likevel er det Ibergs musikk som er så forførende, dens glitrende teksturer er en konstant nytelse uttrykt i ganske rolige bevegelser, men hele tiden med musikalsk interesse over et enormt spekter».  For utgivelsen av verket, fikk han Spellemannprisen 2019 i klassen TONOs komponistpris.Som jazzmusiker og improvisatør har Iberg produsert en rekke Cd-er og gjort samarbeidsprosjekter med utøvere som Bendik Hofseth, Sidsel Endresen og Nils Petter Molvær. NRK’s jazzkritiker Erling Wicklund skrev dette om pianoplaten ”Standards and Vanguards” (2009): - en stående utfordring til all verdens musikanter og lyttere, enten du kommer fra standardlåtenes eller avantgardismens rekker: Ta for deg på øverste hylle, gjør musikken til din egen, alt er mulig, alt er tillatt, vi lever i en fantastisk tid – grip den, spill og hør det uhørte!» 


== Produksjon ==
Iberg har skrevet instrumentalkonserter for pianist Christian Ihle Hadland, fiolinist Terje Tønnesen, trompeter Ole Edvard Antonsen og fiolinist Atle Sponberg. Han har også skrevet diverse kammerverk. Blant annet sangsykluser for Marianne Beate Kielland, Per Vollestad samt en operakomedie fra studenttiden.  
For millenniumsmarkeringen i år 2000 skrev Iberg/Nordensten verket eXnihilo, mens Trondheim Symfoniorkester bestilte verket ”Yobel” til deres hundreårsjubileum i 2009. I 2019 fullførte Iberg verket Songs from the planet of life en Concerto Grosso for symfoniorkester, 5 solister og 2 resitatører. Verket er inspirert av Gustav Mahlers «Das Lied von der Erde». 
Som jazzpianist og improvisator har Helge Iberg spilt konserter i flere land og utgitt en rekke  CD-er. Han har ledet flere samarbeidsprosjekter med polske musikere og kulturelle aktører, bl.a. ved Krakow Opera/DNO. 
På 80-90-tallet komponerte Iberg flere musikaler og var arrangør/leder for et stort antall radio- og TV-produksjoner, teaterforestillinger og plateinnspillinger. 


=== Bibliografi ===
Som forfatter har Iberg utgitt to kulturkritiske bøker og et 40-talls essays og artikler i tidsskrifter og aviser. Bokutgivelser: ”Smaken av mørnet tid”– essays, (Koloritt 2008) ”Når tiden er inne, er det alltid for seint”– korttekster. (Schibsted 2012) 
Helge Iberg var blant initiativtakerne til Kontrapunkt – en ny scene for musikk, poesi og fri verdidebatt sammen med prof. Nina Witoszek, forfatter Walid al Kubaisi, journalist Christian Borch og rekke norske kunstnere, forfattere og intellektuelle. 


=== Verker i utvalg ===
Palazzo – cinque pezzi per due pianoforte (2019)
Songs from the planet of life – for symphony orchestra, 5 soloists and recitation (2017-2018)
Beeing ¬– ballettmusikk for Kjersti Alveberg (2015-2016)
Quatour +1 pour la Vie Singulière (2014-15)
Sisyphus’ dance of endless Struggle – violin, strings (1998-2016)
Bloom – for piano and orchestra (2013-14)
Liebes-Kleine-Lieder, songs (2012/13)
Sanger fra Livets Jord - Chamber Orchestra (2011)
Operation Opera – Polsk/Norsk operakabaret (2011)
Yöbel – Salute per Orchestra (2009)
Aren’t we all warriors in our own life? – a soldiers tale for symphony orchestra (2005)
e(X)nihilo for symfoniorkester og brassband.  (co composer: Frank Nordensten) (2000)
Dromo dance for trumpet, strings and marimba (1998)
“Haakon”, Oratorio (1995)
8 Sanger etter Dikt av Rolf Jacobsen (1994)
Motor – for symfoniorkester.  1993. TV-ballett ved FNs 50-årsjubileum. Oslo Dance Ensemble (1996).


=== Diskografi ===
Se også : Helge Ibergs diskografi

Helge Iberg, Songs from the planet of life (Symfonisk) (Aurora, 2019)
Helge Iberg, Life Music (Kammermusikk) (Pro Musica, 2017)
Helge Iberg, Jazzkammer – a musical offering (Jazz) (Grappa, 2017)
Helge Iberg, Erich Fried, Marianne Beate Kielland, Nils Anders Mortensen, LiebeskleineLieder – fra The New Song (Lawo, 2016)
Elin Rosseland, Helge Iberg, Standards and Vanguards (Jazz/Samtid) (Grappa, 2009)
Helge Iberg, ReHumaniZing (Symfonisk) (Aurora, 2007)
Helge Iberg, Per Vollestad, Odd Børretzen Halvveis (Samtid/Jazz) (Curling Legs, 2000)
Helge Iberg, Never Ending West Side Story (Jazz/Samtid) (Kirkelig Kulturverksted, 1997)
Helge Iberg, Anne Lise Berntsen, Bendik Hofseth Ludo (Jazz/Samtid) (Kirkelig kulturverksted, 1997)
Terje Tønnesen, Helge Iberg, Åge Kvalbein, Alfred Janson, Paolo Vinaccia, Attack (Jazz/Samtid/Klassisk) (Victoria, 1994)
Helge Iberg, Tor Åge Bringsværd, Alice lengter tilbake (Musical) (Lyd og Bilde, 1992)
Helge Iberg, Det Ondes Problem etc.: (Et sosialdarwinistisk gesimskunstverk) (Komisk opera) (Norsk plateproduksjon, 1991)


== Priser og stipend ==
Prix Italia i 1990 i klassen beste musikkprogram, radio for The Problem of Evil & Co
Årets verk 1991 fra NOPA for Det ondes problem etc
Nominert til Spellemannprisen 1991 i åpen klasse for Det ondes problem etc
Nominert til Spellemannprisen 1993 i klassen barneplater for Alice lengter tilbake
Nominert til Edvard-prisen 2001
Nominert til Edvard-prisen 2016
Spellemannprisen 2019 i klassen TONOs komponistpris for Helge Iberg: Songs from the Planet of LifeHan har mottatt Statens garantiinntekt for kunstnere siden 1998 og har hatt flere tillitsverv i norsk musikkliv. Han har sittet i diverse juryer/utvalg og har vært medlem av Norsk Komponistforenings Musikkfaglige Råd. Fra 2019 er Iberg styremedlem i Norsk Komponistforening.


== Referanser ==


== Eksterne lenker ==
Helge Ibergs hjemmeside 
Medlem av Norsk Komponistforening Arkivert 3. mars 2016 hos Wayback Machine.
Konsertopptak av Det Ondes Problem med KORK fra Nasjonalbibliotekets arkiver
Verkliste fra NB Noter